פרטי הרוטורים של האניגמה

על מנת להבין את האופן שבו ה**[[אניגמה]]** מצפינה יש לקחת בחשבון את המיקום הנוכחי של כל רוטור, את תצורת הטבעת ואת החיווט הפנימי.

## התכן של הרוטורים
ממוזער|270px|שמאל|הצד השמאלי של רוטור אניגמה, המראה את המגעים החשמליים. זיז יחיד נראה בשוליים השמאליים של הרוטור.
ממוזער|270px|ימין|הצד הימני של הרוטור, מראה את המגעים החשמליים. הספרה הרומית V מזהה את החיווט של הרוטור.

## היסט הרוטורים
שמאל|ממוזער|300px|פעולת הערבול של גלגלי השיניים של האניגמה מומחשת עבור שתי אותיות עוקבות. הזרם עובר דרך קבוצה של גלגלי שיניים, דרך המשקף, ושוב חזרה דרך גלגלי השיניים.יש לשים לב לכך שהקווים האפורים מייצגים מעגלים אפשריים אחרים בתוך כל גלגל שיניים. המעגלים מחוברים למגעים שמצויים על גבי כל גלגל. האות A מוצפנת באופן שונה עם כל לחיצה עוקבת של מקש, קודם לאות G ואחר כך לאות C. הסיבה לכך היא שהגלגל הימני שלח את האות דרך מסלול שונה לחלוטין.

על מנת להבין את השפעת הסיבוב על הרוטורים נדגים זאת באמצעות מספר דוגמאות.
ניקח כדוגמה, רוטור מסוג I ללא היסט בתצורת הטבעת. ניתן אז להבחין שהאות A מקודדת לאות E, האות B מקודדת לאות K והאות K מקודדת לאות N. כל אות מקודדת לאות שונה.

במקרה שיש משקפים A מוחזר כ Y והפוך, Y מוחזר כ-A. החיווטים מהווים לולאה בין שתי אותיות.

כאשר הרוטור ביצע פסיעה, יש לקחת בחשבון את ההיסט על מנת לדעת מהו הפלט והיכן הוא נכנס לרוטור הבא.

אם למשל רוטור I מצוי במיקום B, האות A נכנסת כאות B אשר מחוברת בחוט לאות K. בשל ההיסט האות K תיכנס לרוטור הבא במיקום של ה-J.

כאשר לוקחים בחשבון את רוטורים I,II,III (משמאל לימין), את משקף-B הרחב, את כל תצורות הטבעות במיקום A, ואת מיקום ההתחלה AAA אזי הקלדת הצירוף AAAAA תניב את הרצף המוצפן
BDZGO.

## תצורת הטבעת
תפקיד תצורות הטבעת, לשנות את מיקום החיווט הפנימי ביחס לרוטור. התצורות לא משנות את החריץ או את טבעת האלפבית בחלק החיצוני שכן הם מקובעים לרוטור. שינוי תצורת הטבעת ישנה את מיקומי החיווטים ביחס לנקודת הגלגול ומיקום ההתחלה.

תצורת הטבעת תסובב את החיווט. בעוד שרוטור I במיקום A- מקודד את האות A לאות E הרי שבאמצעות היסט הטבעת B-02 האות A תקודד K .

הקידוד מתרחש רק לאחר הקשת מקש וסיבוב הרוטור. מעקב אחר הסיגנל על הרוטורים מעלה כי הצירוף AAA אפשרי רק אם תו נלחץ כשהרוטורים היו במיקום AAZ.

## טבלאות חיווטי הרוטורים
הטבלה שלהלן מציגה כיצד החיווט הפנימי מחבר את הצד הימני של הרוטור אל הצד השמאלי. כל רוטור מהווה צופן החלפה פשוט. האותיות מסודרות על פי סדר האלף בית. אם האות הראשונה של הרוטור היא E, אז ה-A מחווט אל האות E. אין משמעות הדבר ש- E מחווט אל A. חיווט לולאה שכזה קיים רק כאשר קיים משקף.

הערות טכניות הקשורות לשינויים באניגמה 1939-1945 .

#### גרסה שווייצרית K
* בשנת 1941 התברר לשווייצרים שמסרי האניגמה שלהם נקראו על ידי הצרפתים. לכן הוחלט לערוך מספר שינויים במכונה.
* אחד השינויים היה במנגנון הפסיעה. הגלגל השמאלי והאיטי נותר נייח בעת ההפעלה בעוד הגלגל השני פסע לאחר כל הקשת מקש.
* הגלגל השלישי פסע כרגיל.
*הגלגל השמאלי הנייח נועד לפצות על העדר חיבורי התקעים בגרסה המסחרית של המכונה.
*האניגמה של הצבא השווייצרי הייתה היחידה ששונתה. האניגמה של חיל האוויר השווייצרי והאניגמה של השירות הדיפלומטי לא שונו.

## מיקומי הגלגול
בטבלה הבאה רשומים מיקומי הגלגול של כל רוטור.

### רצפי אניגמה רגילים
בדוגמאות הבאות מודגמות סדרת פסיעה רגילה וסדרת פסיעה כפולה. הרוטורים בשימוש הם I, II, III כאשר הגלגולים הם ב E, Q, ו V. אנו נתבונן בהתנהגות הרוטור הימני (גלגול ב V).

:*סדרה רגילה:*
* AAU – פסיעה רגילה של הרוטור הימני
* AAV – הרוטור הימני נכנס לחריץ V
* ABW – הרוטור הימני גורר פסיעה אחת של הרוטור האמצעי
* ABX – פסיעה רגילה של הרוטור הימני

:*סדרת פסיעה כפולה:*
* ADU – פסיעה רגילה של הרוטור הימני
* ADV – הרוטור הימני נכנס לחריץ V
* AEW – הרוטור הימני גורר פסיעה אחת של הרוטור האמצעי, אשר נמצא כרגע במיקום E
* BFX – פסיעה רגילה של הרוטור הימני, פסיעה כפולה של הרוטור האמצעי
* BFY – פסיעה רגילה של הרוטור הימני

## קישורים חיצוניים
מספר דגמים לא מוכרים של האניגמה שהתגלו [...]
* http://home.comcast.net/~dhhamer/downloads/enigvar2.pdf

הסברים כלליים אודות הרוטורים של האניגמה
* http://www.ellsbury.com/enigmabombe.htm
* http://www.ellsbury.com/ultraenigmawirings.htm
* http://www.ugr.es/~aquiran/cripto/museo/rotor.htm

קישורים לחיווטים של גרסאות האניגמה המסחריות
* https://web.archive.org/web/20070611124940/http://frode.home.cern.ch/frode/crypto/BPAbwehr/Abwehr_theft.html
* https://web.archive.org/web/20070611132036/http://frode.home.cern.ch/frode/crypto/BPAbwehr/g-312.zip (Cryptologia January 2000)

קטגוריה:אניגמה